Bases de de la XX Edició del Cartell Anunciador de Festes de Moros i Cristians José Barbeta d’Intercomparses
20/01/2015

# Bases de de la XX Edició del Cartell Anunciador de Festes de Moros i Cristians José Barbeta d’Intercomparses

[![XX edición del Cartel Anunciador de Fiestas de Moros y Cristianos](/images/noticias/2015/01/bases-570.jpg)](/images/noticias/2015/01/bases-570.jpg)

20.01.2015

La Federació Intercomparses Paterna ja ho té tot preparat per a celebrar la XX Edició del Cartell Anunciador de Festes de Moros i Cristians José Barbeta, un concurs obert a tots aquells artistes que vullguen participar a donar una nova imatge a estes festes.

El termini d’inscripció i recepció d’obres començarà el pròxim 14 d’abril i finalitzarà el 8 de maig. Els participants hauran d’entregar les obres personalment o per agència en el Gran Teatre Antonio Ferrandis (Plaça de l’Exèrcit Espanyol 4). Amb totes les obres presentades se celebrarà, com cada any, en la Sala d’Exposicions del Gran Teatre, una mostra que quedarà oberta al públic del 15 al 28 de maig perquè els ciutadans puguen conéixer les diferents peces que opten a guanyar un únic premi de 800 euros.

Un Jurat d’Adjudicació de Premis integrat per destacades personalitats del món de l’art serà l’encarregat de triar el guanyador de l’edició d’enguany que serà presentat, com és tradició, en la Gala d’Intercomparses el pròxim 10 de juliol.

Els participants tenen total llibertat per a triar tema sempre que siga representatiu i estiga relacionat amb els festejos i desfilades dels Moros i Cristians de Paterna.

Per a més informació es pot contactar amb la Federació en el 96 138 31 84 o el 678 032 642 en horari de 20 a 22 hores de dilluns a divendres.

[Descarrega’t les bases del concurs i el full d’inscripció en aquest enllaç>>](http://bit.ly/cartel-intercomparsas-2015 "XX Cartel Anunciador de las Fiestas de Moros y Cristianos ")